संगीत को समर्पित था पंडितजी का पूरा जीवन
पंडित ओम प्रकाश चौरसिया जी मध्यप्रदेश में उनके सांस्कृतिक अवदान के लिए हमेशा याद किए जाते रहेंगे। 1975 के बाद मध्यप्रदेश में जो सांस्कृतिक पुनर्जागरण शुरू हुआ और जिसको अशोक जी ने अपनी सदनात्मक परिकल्पनाओं से सुशोभित किया उसको एग्जीक्यूट करने का काम शास्त्रीय संगीत के क्षेत्र में चौरसिया जी ने किया। हमारी उनसे भेंट 1981 में हुई, जब हम ध्रुपद सीखने के लिए भोपाल आए। वे उस समय ध्रुपद केंद्र के निदेशक थे। लंबे समय तक हमने उनके साथ काम किया। वे अपने गुरु के लिए वे बहुत समर्पित रहे। मधु काली के नाम से उन्होंने संस्था बनाई और पंडित लाल मणि मिश्र को समर्पित कई कार्यक्रम किए। भोपाल में जो बड़े-बड़े कलाकार कार्यक्रम देने आए लगभग सभी का संयोजन उनके निर्देशन में हुआ। उन्होंने जो आखिरी कार्यक्रम षोडषी के नाम से किया था, तब उन्होंने मधुकलि को बंद करने की घोषणा कर कहा था कि अब मैं कार्यक्रम आयोजन से संयास ले रहा हूं शायद उन्हें अंदेशा हो गया था कि अब वह बहुत समय तक संगीतसेवा में नहीं रहेंगेे। -ध्रुपद गायक रमाकांत गुंदेचा
स्मृति शेष
hin_Deva hin_Deva awa_Deva